परीक्षाएं 8 से, कल तक जमा होगी परीक्षा फार्म की हार्डकापी
जयपुर| राजस्थानयूनिवर्सिटी के सत्र 2016-17 की 8 मार्च से शुरू होने वाली परीक्षाओं के लिए हार्ड कॉपी जमा कराने से चूके विद्यार्थियों को एक मौका और दिया जा रहा है। अब वह छात्र, जिन्होंने फीस जमा करा फॉर्म जनरेट कर लिया है लेकिन किसी कारणवश हार्ड कॉपी जमा नहीं करा पाए ऐसे प्राइवेट छात्र सोमवार से 7 मार्च तक और रेगुलर छात्र सोमवार से 11 मार्च तक हार्ड कॉपी जमा करा सकते हैं। वहीं पीजी के सभी छात्र 18 मार्च तक फॉर्म की हार्ड कॉपी संबंधित विभागों में जमा कर परीक्षा दे सकेंगे। आरयू ने 1500 रुपए पेनल्टी के साथ यह मौका दिया है। सभी रेगुलर विद्यार्थियों को संबंधित महाविद्यालय से फॉर्म अग्रसित करा कर लाना होगा, नहीं तो फॉर्म स्वीकार नहीं किया जाएगा।
hin_Deva hin_Deva